JohanHeinsen/ENO huggingface dataset:
Viborger Samler, 1837-09-19
Portugal. Stillingen er her endnu den samme. Hertugen af Terceira har fra Villafranca trukket sig endnu længer tilbage til Torres Vedras. De engelske Blade, der som bekjendt have den nuværende Regjering, anføre nogle uhjemlede Rygter om, at Bomsins og Bandeiras Corpser skulde være gaaede over til Tercera og Saldanha og disse med denne Forstærkning igjen være i Anmarsch mod Lissabon. Jmidlertid udvikler det democratiske Parti en overordentlig Energie, 50 Kjøbmænd, der have vægret sig ved, efter Opfordring at træde ind i Liniebataillonerne, ere arresterede i Citadellet, hvor ogsaa den mistænkte General Bacon endnu sidder trods Englændernes Reclamationer. Paa en Privatnotefra den britiske Gesandt skal Hr. Castro Pereiro have svaret, at Generalen strax skulde blive sat paa fri Fod, naar han inden fire Dage vilde forlade Portugal. Times omtaler i sin anden Udgave en Efterretning fra Lissabon, ifølge hvilken Saldanha i en Træfning ved Rio Mayor skulde have frataget Regjeringstropperne tvende Kanoner. Fremdeles skulde det 5te Regiment Cagadores, der var paa Marschen fra Algardien tilligemed Santarem hele Garnison med 8 Feldtstykker under Abren være gaaet over til Rebellerne. – Da Prinds Ferdinand, der formedelst sin Deeltagelse i de absolutistiske Jntriguer, er høist forhadt, d. 29de f. M. reed igjennem Lissabons Gader, undlod Skildvagten at gjøre de sædvanlige Honneurs, og den vagthavende Officier besvarede hans Spørgsmaal og Aarsagen hertil med den Erklæring, at Skildvagten havde handlet efter udtrykkelig befaling. - Under alle disse Ulykker ventede man hver Dag Dronningens Nedkomst.
Viborger Samler, 1837-09-19
Frankrig. Den bekjendte republicansksindede Deputerede Garnier Pages har udstædt et mærkeligt Circulaire til Vælgerne i hele Frankrig i Anledning af de forestaaende nye Valg. – Jntet kan være mere comisk end Synet af de legitimistiske Blades utæmmelige Raseri, der hidtil stedse havde haabet, at det franske Pantheon igjen skulde blive givet tilbage til den hellige Genovevas Gudsdyrkelse. Endnu have de aldrig saa skjændigt mishandlet Mindet og Voltaire, der, som de sige, har indtaget Christi Plads, paa denne Kirke. Legitimisterne citere Esalas og alle Propheterne, for at sammenligne den nye Voltaire Dyrkelse med Molochs, uden naturligviis at vække Andet hos Publicum end almindelig Latter. Dette giver nu en skjøn Høst for Charivari og Corsaire, den Sidste foreslaaer, at ophænge Gazettes Redacteurs, Hr. Genoudes Munkekutte udhuggen i Steen over Frontispicen. - Paris's Erkebiskop har i Anledning af det formastelige revolutionaire Marmor paa Fronten af Pantheon tilskrevet Præsterne i sit Dioces følgende Jeremiade: "Paris den 7de Septb., 1837. Min Hr. Præst. Ved Synet af hiin store Scandal, der opsteg for vore Øine paa Solsiden af vort hellige Bjerg; ligeover for disse mere end profane Emblemer, der træde istedet for Jesu hellige Kors for de kronede Billeder af ugudelige, tøileløse, forførende Skribenter, henplantede istedetfor den ydmyge og kydske Hyrdinde (den hellige Genoveva, Skytspatroninde for den i Revolutionstiden til NationalÆresbegravelser forvandlede og efter Julidagene igjen i denne Bestemmelse bekræftede St. Genovevakirke), hvis Beskyttelse reddede Hovedstaden af mangen stor Nød, udstøder den troende Clodetig og Carl den store og den hellige Ludvig og det troende Frankrig, det hele troende Fædreland, et Smerteskrig; Geistlighedens og alle troe og fromme Christnes Suk og Taarer maae svare dem. Gid Himlen lade sig tilfredsstille ved denne Bod!" –J Slutningen af dette Hyrdebrev forordnes visse Bønner, der skulle afholdes i den Dage, der medgaae til Korsets Opførelse, fra 14de til 22de Septb.
Viborger Samler, 1837-09-19
Blandet. Keiser Nicolaus er ankommen til Vosnessensk. – En rædsom Orcan har raset i Vestindien, og især anrettet frygtelige Ødelæggelser paa Barbados og den danske OSt. Thomas, paa hvilken Sidste man under Orcanen vil have sporet et Jordskjælv. – Fra Antwerpen skrives under 2den ds.: "Den commercielle Tilstand har i det Hele taget forbedret sig. J England synes Crisis at være forbi, og istedetfor den forrige Pengemangal kommer nu, saaledes som det næsten altid gaaer, en Pengeoverflødighed og Mangel paa nyttigt Brug for dem. Varepriserne have i Almindelighed ikke lidt nogen væsentlig Forandring. Kornhøsten er størstedeels gaaet lykkeligt af, og Rugen har fornemmeligen givet et rigeligt Udbytte. Hveden har ydet noget mindre, og Havren kunde endnu tage megen Skade, dersom det vaade Veirlig vedvarede. Uagtet Rapshøsten har været god, viser sig dog saa stort Behov, at Prisen er gaaet i Veiret, og vi ville fremdeles trænge til betydelig Tilførsel af fedt Fro for vore mange Oliemøller."
Viborger Samler, 1837-09-19
Jndenlandske Efterretninger. Vi bringe idag (15de Septbr) et Sorgens Budskab, der vil vække dyb Smerte over hele Danmark: Overlærer Johannes Hage er i Nat pludselig død af en Ruptur i Brystet. Hans Aand var stærk, hans Legeme svagt, og sikkert have ogsaa de seneste Krænkelser fremskyndet hans Bortgang. Hans sjeldne Kjærlighed til Sandhed, Ret og Frihed, hans Villiereenhed og Caracteer fasthed vilde være tilstrækkelige til at sætte ham høit over de fleste, men kommer nu hertil hans lyse Blik, store Kundskabsrigdom og mageløse Lethed til at sætte sig ind i en Videnskab, hans utrættelige Arbeidsomhed og Flid, der var en medvirkende Aarsag til hans Død, hans kraftige Jver for den Sag, hvis Forsvar han havde gjort til sit Livs Opgave, hans klare og indtrængende Fremstillingsgave, der gjorde ham til vor meest yndede Publicist, da sige vi vel med Føie hans Tab er uerstatteligt. (Kbh.)
Viborger Samler, 1837-09-19
Den 30te August har Kjøbmand N. Bache i Roeskilde faaet Bevilling til sammesteds at anlægge og holde russiske Dampbade og andre varme Bade med udelukkende Ret i 10 Aar.
Viborger Samler, 1837-09-19
Under 6te September er der tillagt Etatsraad Dr. og Prof. med. O. L. Bang, Ridder af Dannebrogen, Ordre og at indtræde som Medlem i Directionen for den Kongelige Fødsels= og Pleie Stiftelse i Kjøbenhavn. For Beslaglæggelsen af "Commissionstidenden, have Actiehaverne af Adresse-Contoiret, saavidt vides, hos Kongens Foged maattet deponere, 20,000 Rbd. som Caution. (Ove Th. Av.)
Viborger Samler, 1837-09-19
Under Overskrivt "Snogen" leverer Kjøbenhavnsposten" følgende af den Frisindede optagne Digt: Op til Thronen krøb en Snog, Sagde: "Fyrste, Du bør give Strenge Forbud mod at skrive; Vor Nation er altfor klog." Fyrsten svarer: "Viig herfra, Ei Din Hvislen vil jeg høre, Skal jeg Regimente fore, Over Dosmerpander da Og det varer ikkun lidt, Snogen atter sig indfinder: "Naar Du ikke Pressen binder, Bliver Folket altfor frit. Fyrsten svarer: "Slange, tie J mit Land det vidt skal rygtes: Ei af Slaver vil jeg frygtes, Men jeg elskes vil af Frie! Atter om en føie Stund, Snogen lister sig til Slottet: Man har mig, o Fyrste, spottet; Tving dem til at holde Mund!" Fyrsten svarer: "Stakkels Ven! Blev Du heller ikke skaanet? Man har vel Din Kryden haanet; Lær at gaae – kom saa igjen. Snogen krøb og skifted Hamm, Kom da glat igjen til Hove: "Tænk Dig, hvad de turde vove; Dig man spottede – hvilken Skam, Fyrsten smilte, svarer blot: At jeg til Din Hvislen hørte, Sagtens Daden mig paaførte, Derfor nærm Dig er mit Slot, Oglen sig i Halen beed, Sneg sig ned i Mudderdybet, Der, blandt hele Udskudskrybet, Skjulte den sin Usselhed. Dog, den gjemte Gift og Braad, Lurer Leilighed til Bytte, Mener: Fyrsten nok vil lytte Engang til et Slange-Raad.
Viborger Samler, 1837-09-19
I Helsingøers Avis læses følgende: "Til de Uheld ved Kjørsel, som man fra senere Aar mindes her i Byen, lagde Skjæbnen afvigte Torsdag (7de D.) et nyt, høist smerteligt Tilfælde.
Viborger Samler, 1837-09-19
Paa en Tour til Hornbek, hvori Skibsclarerer, J. C. Flies deeltog, bleve Hestene, der efter hvad man senere har erfaret, ikke for den Dag havde gaaet sammen, løbske i Nærheden af Aalsgaard. For at undgaae den truende Fare sprang eller kastede sig Flies ud af Vognen, men faldt saa uheldigt, at han øieblikkelig opgav Aanden.
Viborger Samler, 1837-09-19
Det Werligske Skuespillerselskab er fra Nyekjøbing taget til Mariboe. Jfr. Falck er formedelst Upasselighed forbleven tilbage. Selskabet har erholdt Engagement for i Vinter i Helsingøer. Slagelse, den 15de Septbr. Ved at omtale Jldebranden paa Kattrup, fremsattes heri Bladet det Ønske, at adskillige af Folkene maatte for deres ufortrødne Redningsiver erholde Belønning. Det glæder og derfor at kunne berette, at Assurance-Compagniet i Altona, hos hvem Eieren havde assureret, har skjænket Huusjomfruen paa Kattrup, Jfr. Kettelsen, et Gulduhr, med Jndskrift: "For Troskab og Aandsnærværelse, og bestemt 25 Specier til Deeling imellem Kudsken, og 3 Karle i Forhold til deres Tjeneste, og saaledes paaskjønnet det Gavn, som disse Folk viste Compagniet. (Sl. Av.)
Viborger Samler, 1837-09-19
Odense, den 14de Septbr. I Gaar Morges fandtes en Tjenestepige hængt i et af Træerne ved Roers Dam. Hendes Malkebotte stod ved Siden. Om Anledningen saavelsom de øvrige Omstændigheder gaae forskjellige Rygter, deriblandt om nogle opdagede Misligheder, som skulle have fundet Sted ved Malkningen paa Byens Hede i Sommer. – Efter nogle Dages Lummervarme, der især i Gaar var meget trykkende, trak i Aftes, mellem Kl. 8 og 10, et svært Tordenveir herover, hvorved Lynene vare saa usædvanlig funklende, at Skinnet endog oplyste Værelser, hvor der brændte Lys og Rullegardinerne vare nedtrukne. En stærk Plaskregn og Hagel fulgte med Uveiret. - Ved den i Dag foretagne Fordeling af fyenske Kunst- og Jndustrie producter tilfaldt de vigtigste Gevinster følgende Subscribenter: Hs. Kongelige Høihed Prinds Christian Frederik en Kobbertheekjeddel; Hr. Consistorialassessor Blædel i Assens en Komode; Hr. Procurator S. Hansen et Uhrværk og et Piberør; Hr. Bogholder Helm Petersen en Guitar; Hr. Agent Suhr i Nyborg en Spinderok; Hr. Kjøbmand Limkilde en Theekjeddel med Fyrfad; Hr. Rector Bjørn i Nyborg en Sølvsennopskande; Hr. Handelsbetjent Bolt et Reisechatol; Hr. Kammerherre Castenschjold et Platinafyrtøi og 8 Alen Bomuldstøi; Hr. Krigsraad Kellinghuusen en Sølvtheepotte; Hr. Kjøbm. Schmidt i Assens 6 Stole med Krølhaar; Hr. Maler Moe en Kakkelovn; Hr. Professor Saxtorph en Trendse; Hr. Kmherre Bentzon en Portlaas, og Hr. Lærer Sørensen en Fløite.
Viborger Samler, 1837-09-19
J Kredsen af glade Børn og Børnebørn nød den hæderværdige Olding, Pastor emeritus Seidelin i Odense, i Tirsdags den sjeldne Lykke, at feire sin 9de Fødselsdag med en for sin Alder usædvanlig Sundhed og Sjælstyrke. Enhver, som kjender den fromme Oldings Sindmunterhed, og Glæde i at række den Trængende en hjælpsom Haand, ønsker ham end længe at nyde den Velsignelse, som er forjættet den Retskafne, (Hp. Av.)
Viborger Samler, 1837-09-19
Rendsburg, 8de Septbr. Herfra er i denne Tid udstædt en Plan til at fremme indenlandsk Jndustrie, som opmuntrer til Udbredelse over hele Landet. Den gaaer ud paa en Forbindelse om kun at bruge indenlandske Fabricata.
Viborger Samler, 1837-09-19
Bataillonschirurg Grønholtz har, paa Grund af nogle imod ham som Læge – i Anledning af en Patients Behandling i det slesvigske Curasseer-Regiment – af Hr. Kammerraad og Districtschirurg Mikisch brugte ære rørende Beskyldninger, foreløbigen bekjendtgjort, at det kongelige Sundhedscollegium i denne Anledning fuldkommen har billiget hans Behandling og at saaledes hine Beskyldninger ere lige saa ugrundede som ubeføiede med Tilføiende, at Had eller Forbittrelse imod Hr. Kammerraaden – som han iøvrigt agter som en brav Mand og duelig Læge ikke er Bevæggrunden til denne Bekjendtgjørelse, men alene en Pligt, han skylder Æren og Sandheden, for at sætte Grændser for den berygtede Famas bekjendte Sladeragtighed. – Hr. Kammerraaden har imidlertid lovet et paa Acterne grundet fornødent Svar, saasnart hans enorm mange Embedsforretninger dertil ville forunde ham Tid.
Viborger Samler, 1837-09-19
Udfaldet af den i Randers den 6te Septbr. afholdte Licitation over Leverancen af 4905 Tdr. Havre til jydske Regiment lette Dragoner var saaledes: 1ste Termin, at levere i Octbr. d. A. 13 Mk. 8-14 s.; 2den Termin, at levere i Decbr. d. A. 13 Mk. 11-13 s.; 3die Termin, at levere i Febr. 1838. 13 Mk. 1215 s., og 4de Termin at levere i April f. A. 14 Mk. pr. Td.
Viborger Samler, 1837-09-19
Under Forlangt Jndrykkelse læses i Aarhuus Avis: Stol ikke Niels paa Dine Penge. Man ofte har seet Folk at hænge Som havde fleer deraf end Du Og Enden er ikke endnu. Anders Nothen, Frimurer.
Viborger Samler, 1837-09-19
Viborg. Sidste Løverdags Aften (lide Septbr.) Kl. 9, ved Postens Afgang, udbrød atter Jldløs i Aalborg. – At man nu ingen nærmere Underretning kan faae her i Viborg og slig en Begivenhed, der ængster saa Mange for Familie og Venner, for Fredagen den 22de, er et Beviis paa Postens uhensigtsmæssige Gang imellem tvende saa nærbeliggende Stiftstæder. – Efter Forlydende vil der i disse Dage blive sat en Jndbydelse i Omløb til Subscription for en Sum, bestemt til Forskjønnelse af Byens Omgivelse udenfor St. Michels Port
Viborger Samler, 1837-09-19
Ledigt Embede. Embedet som 2det Medlem af Raadet i Frederiksnagor og det dermed forbundne Embede som Byefoged, Skifteforvalter og Dommer i Catcherie=Retten sammesteds.
Viborger Samler, 1837-09-19
Befordringer og Afgang. Under det danske Cancellie: Den 2den September er Justitsraad, Archiater og første Hofmedicus, Hr. med. J. J. A. Schønberg, Ridder af Dannebrogen, udnævnt til Etatsraad; den 5te, Procurator i Ringkjøbing og i forrige Skivehuus Amt, C. Øllgaard, beskikket til tillige at være Procurator i den øvrige Deel af Viborg Amt.
Viborger Samler, 1837-09-19
(Børs-Coursen, af 15de September, er uforandret.)
Viborger Samler, 1837-09-19
AVERTISSEMENTS. Formedelst Forandring af Boepæl kan underhaanden faaes tilkjøbs eller Leie den mig tilhørende Gaard, beliggende i St. Mogensgade, tilligemed den bag samme liggende Toft. Eiendommen kan tiltrædes strax eller til 1ste November. Af Kjøbesummen kan en Deel blive indestaaende i Eiendommen. Viborg, den 14de Septbr. 1837. Jens Hansen.
Viborger Samler, 1837-09-19
Flere Sorter Skrivpapiir og Maculaturpapiir haves i Oplag og sælges til Fabrik=Priser af Lauriz Damgaard i Skive.
Viborger Samler, 1837-09-19
Alle Slags Klude kjøbes af Lauriz Damgaard i Skive.
Viborger Samler, 1837-09-19
God reen Provstie=Rug, fuldkommen tjenlig til Sæd, og som er avlet efter Sædder for et Aar siden er kommet directe fra Provstiet i Holsteen, er at faae tilkjøbs for billig Priis hos L. Worre.
Viborger Samler, 1837-09-19
Reen og god Sæde=Hvede. er at faae tilkjøbs hos L. Worre.
Viborger Samler, 1837-09-19
Stettiner Vindueglas pan faaes hos Joseph Vater.
Viborger Samler, 1837-09-19
At Undertegnede som Skifte-Commissarier ifølge Kongelig allernaadigst Commissorium af 19de forrige Maaned, have taget Krigsraad og Proprietair Rasmus Conradsens til Nørlund, Torstedlund og Albek Godser, hans Dødsboe under Behandling, bringes herved til offentlig Kundskab, med Bemærkning: at Breve dette Boe vedkommende, tilstilles undertegnede Procurator Holm, samt at indtil videre, ordinaire Skiftesamlinger afholdes i Boet, paa Nørlund Hovedgaard, den første Løverdag i hver Maaned, om Formiddagen Kl. 10 og førstegang Løverdagen den 7de October førstkommende. Commissionsstedet Nørlund, den 1ste Septbr. 1837. Holm, Weinschenck, Wulff. i Hobroe. Eier af Gunderupgaard. Forvalter ved Bjørnsholm.
Viborger Samler, 1837-09-19
Efter Overeenskomst med vedkommende Auctionsdirecteur og ifølge tagen Bestemmelse paa Skiftet i Krigsraad Conradsens Dødsboe paa Nørlund, afholdes offentlig Auction hos Gjæstgiver Høem i Hobroe Fredagen den 6te October næstkommende, om Eftermiddagen Kl. 1, over 7 Hingster fra 1 1/2 til 8 Aar gl. og over 23 Stkr. Plage fra 1 til 5 Aar gl. samt over 1 Stkr. Hingste=Fol født i Aar, alle af det Stervboet tilhørende Stutterie. – Hingstene ere til Eftersyn her paa Gaarden og Plagen er leiet i Græs paa Asferg Mark ved Randers og forevises af Gaardeier Rosborg sammesteds. – Vederhæftige Kjøbere forundes 6 Ugers Credit. – Dette bekjendtgjøres til Liebhaveres Efterretning. Nørlund i Skifte-Commissionen i forbemeldte Boe, den 16de September 1837. C. Holm. Vulff. F. W. Weinschenck.
Viborger Samler, 1837-09-19
Fredagen den 2de Septbr. d. A., om Formiddagen Kl. 11, bliver paa Raadhuset afholdt Licitation over Brolægning ved St. Mogens Port, samt en Steen kistes Sættelse uden for samme Port og Omlægningen af store Hjultorvstrædet og Rendestenen paa Hjultorvet, efter Conditioner, som bekjendtgjøres paa Auctionsstædet. Viborg den 16de Septbr. 1837. F. D. Vett.
Viborger Samler, 1837-09-19
Efter Hr. Examinatus juris Selmers Reqvisition, grundet paa Udlæg for Skatter, bliver det af Bødker Otte Sørensen iboende Sted No. 18 beliggende i Søndresogns Kirkestræde, i Viborg, stillet til 3de offentlige Auctioner saaledes: den 7de October d. A., alle om Formiddagen. 21de f. M. og Kl. 11 paa Raadhuset, 4de Novbr. efter Conditioner som ligge til Eftersyn hos Reqvirenten, som paaviser Eiendommen. Denne Bekjendtgjørelse tjener Panthaverne og andre Vedkommende til Efterretning, efter Placaten 22de April 1817. Viborg Byefoged-Contoir, den 18de Septbr. 1837. F. D. Pett.
Viborger Samler, 1837-09-19
Ved Hesteskuet blev fremstillet 14 Halvblodsheste, hvoraf Størstedelen vare faldne efter V. Moses, Bro ther to Margrave og Cassio. Mange af disse, 2- og 8-aarige Foler, vare meget lovende, og det talrige Publikum, der havde samlet sig for at beskue disse Heste, bar Vidne om, at Dyrskuet med hvert Aar tilvender sig mere og meere Opmærksomhed.
Viborger Samler, 1837-09-19
Ved Auctionen, som derefter afholdtes, kjøbte Committeen 3 Halvblodsfoler, som tillige med 1 tidligere kjøbt, og 5 Actier i Fuldblodshingster, bleve bortloddede til Selskabets Medlemmer i Jylland. Gevinsterne faldt saaledes: 1) Hr. Prem. Lieutenant Kammerjunker v. Düring, erholdt en Actie i V. Moses. 2) Hr. Ritmester von Jacobsen en Halvblods Hoppefole efter Brother to Margrave og en Landhoppe. 3) Hr. M. Nathanson, Kjøbmand, en aarig Vallak efter V. Moses og en Landhoppe. 4) Hr. Lieutenant v. Norup, en aarig Hingst efter Brother to Margrave og en Landhoppe. 5) Hr. Major v. Riegels, en aarig Hoppefole efter Cassio og en Landhoppe. 6) Hr. Lehnsgreve Schach til Schachenburg, en Actio i V. Moses og en dito i Brother to Margrave (Greven havde 10 Lodder). 7) Hr. Proprietair Watt, en Actie i Cassio8) Hr. Proprietair Withusen, en Actie i Brother to Margrave.
Viborger Samler, 1837-09-22
No. 115. 65 Aargang. Kongelig allernaadigst alene privilegerede Viborger Tamler. Forsendes med Brevposten i Danmark og Hertugdømmene. 22 September 1837. Fredagen den Redigeret af E. Nerenst, trykt og forlagt af N. P. Dons.
Viborger Samler, 1837-09-22
Udenlandske Efterretninger. Kirkestaten. En Englænder, Hr. Howseal, der paa en aldeles umotiveret Mistanke og Giftblanderi blev mishandlet af den romerske Pøbel, er død af sine Saar. Dette er en oprørende Tildragelse. Gierningsmændene bleve ikke forfulgte, og Regjeringens Deeltagelse har kun viist sig ved Udstædelsen af et Edict imod Gjentagelsen af slige Optrin. Ligesaa lidet glædeligt er det at erfare, at der nægtes de protestantiske Geistlige Adgang til de Døende.
Viborger Samler, 1837-09-22
De Cholerasyge, der vare optagne i Hospitalet, havde Communication med de andre Syge, og Adgangen til Hospitalet stod aaben for Besøgende. Stadens Centralpuncter ere mindst hjemsøgte af Sygdommen. Paven har formeligen indsluttet sig i sit Palads paa Monte=Cavallo. Selv Creaturerne til hans Huusholdning slagtes indenfor Paladsets Mure. Dog gjorde han sig den 22de en Spadseretour udenfor den nærmest liggende Port, for at vise sig for en Deel af Folket, men vendte strax igjen tilbage til sit Palads. Denne Opførsel ved det romerske Folks almindelige Fare har fremkaldt mange Sammenligninger med de verdslige Regenters temmeligt afstikkende Exempel, der under Choleraepidemier ei have kunne overtale sig til at gjøre et Skridt, for deres personlige Sikkerhed. Nonneklosteret Trinita di Montii er indtil videre opløst formedelst der bemærkede Choleratilfælde; Pleiebørnene ere sendte tilbage til deres Forældre. Den 24de skeete et levende Angreb paa det for Jøderne indrettede Hospital. Folket vilde stikke det i Brand og blev ikke roligt, før Militairet rykkede frem og gav Jld. Dagen derpaa forsøgte flere Galeotter, der, som sædvanligt, under Militairopsyn gjorde Gaderne rene, at erholde deres Frihed ved Flugten. Der fandt en liden Kamp Sted, hvorved en Soldat skal være bleven. Tolv Galeotter undløb, for det Meste bevæbnede med de Soldaterne fratagne Geværer; de vendte sig mod Albanerbjergstrækningen. En af dem, der var afkræftet ved sine Saar, blev tagen til Fange i Frascati. Det hedder, at 80 Tugthuusfanger, der endnu havde 4 Maaneders Straffetid tilbage, ere blevne satte i Frihed, for at overtage Colerapatienternes Forpleining. – J en senere Beretning fra Rom af 31te August anslaaes Antallet af Cholera-Offrene til henved 4000 Mennesker. Til denne Ulykke kommer endnu en ondartet Qvægsyge i la Campagna.
Viborger Samler, 1837-09-22
Spanien. Cortes synes ikke at harmonere med det nye Ministerium; et aabenbart fjendtligt Skridt er det, at de have valgt GeneralSeogne til Præsident. Mendizabal skal have tilsendt Espartero en Udfordring i de heftigste Udtryk og modtaget et ligesaa lidenskabeligt Svar. J la Mancha har der dannet sig en Junta for Ny Castilien og la Mancha, der giver Provindsen Love og udskriver Skatter. - Espartero har ladet en meget vidtløftig Forsvarskrivelse indrykke i el Espannol, han søger heri især at afvise General Seognes Beskyldninger. Den samme Skrivelse indeholder en Undskyldning for Gardeofficiererne, hentet fra Hærens mageløs forsømte og ulykkelige Stilling, der skildres med de mørkeste Farver.
Viborger Samler, 1837-09-22
Blandet. Paa Reisen til Bosnessensk passerede Keiser Nicolaus Wilna, Minsk og Kiel; overalt mønstrede han Tropperne og besaae Fæstningsværkerne. Den 17de Aug, ankom han til Leiren ved Vosnessensk og holdt den 18de en stor Revue over 350 Escadroner Cavallerie og 144 i 5 Rækker, opstillede Kanoner. Foran Geledderne var opreist et Altar, foran hvilket alle Standarterne samledes og et høitideligt Tedeum blev afsunget. Efter Defileringen rede Dragonerne i Colonner og i en eneste Linie, satte sig i Galop, stege af med Lynets Fart og dannede i et Øieblik 8 Batailloner af det fortræffeligste Jnfanterie. Capudan Paschas Bestræbelse for at erholde en Sammenkomst med Mehemed Ali er mislykket. Vicekongen synes ingen Lyst at have havt til at indlade sig i Samtaler med ham, og har ved Efterretningen om, at Storadmiralen opsøgte ham, strax forandret sin Reiseplan, saa at hiin neppe denne Gang vil træffe sammen med ham. Paa denne Maade nødsages Porten til at udtømme sine sidste Kræfter paa at holde sig i Forsvarstand mod Vicekongen, naar den ei vil indrømme ham den forlangte Souverainitet.
Viborger Samler, 1837-09-22
Efterretninger med Mellemposten. Mendizabal har i Bladet el Patriota indrykket et Forsvar mod Beskyldningerne i Esparteros tidligere nævnte Skrivt. – Angaaende Cabrera har man de meest modsigende Rygter. "Det synes afgjort - siger en Skrivelse fra Saragossa af 5te d. M. -at han ikke er fusileret, men undkommen med noget Bytte. Nogle lade ham være ankommen til Frankrig. – Paa Pariserbørsen talede man om, at Telegraphen havde overbragt en Depesche, der indeholdt Efterretning om et nyt Nederlag paa de christiniske Tropper.